Pleister-hoenderburgersFoto: Japtrap-braai Hoendermaalvleis is besonder veelsydig en kan in baie verskillende disse omskep word, met hoenderburgers natuurlik boaan die lys. Die vetterigheid van streepspek gee die burger ‘n wonderlike geur. Gasbraai Ketelbraai direk Vuur van hou of houtskool 500 g hoendermaalvleis 250 ml (1 k) vars witbroodkrummels 3 sprietuie, fyngekap 1 rooi brandrissie, ontpit en fyngekap ‘n klein handvol pietersielie, fyngekap 30 ml (2 e) olyfolie sout en varsgemaalde swartpeper 8 – 12 repe swoerdlose streepspek 1. Meng die hoendermaalvleis, broodkrummels, sprietuie, brandrissie, pietersielie en olyfolie in ‘n groot bak. Geur deeglik met sout en peper. 2. Maak jou hande nat en vorm dan 10 – 12 patties uit die vleismengsel. Draai ‘n reep streepspek om elke burgerpattie, en dan nog ‘n reep in ‘n ander rigting sodat dit ‘n kruis vorm. Steek vas met ‘n tandestokkie. 3. Spuit die rooster deeglik met kleefwerende kossproei. Braai oor ‘n mediumwarm gasvlam of kole vir sowat 8 minute aan ‘n kant. As die burgers aan die rooster vassit, is hulle nog nie reg om omgedraai te word nie. 4. Sit voor op hulle eie of saam met broodrolletjies, slaaiblare, skywe tamatie en skyfies agurkie. Lewer 4-6 burgers, na gelang van die grootte van die burgerpatties. Resep oorspronklik gepubliseer in Japtrap-braai.